Victor Hugo

'S e sgrìobhadair Frangach a bha ann an Victor-Marie Hugo. Sgrìobh e bàrdachd agus nobhailean anns an stoidhle romansach.

Rugadh e san 26mh, am Faoilteach 1802 ann am Besançon. Bha e a’ fuireach an cuid as motha den bheatha aige anns an Fhraing, ach na bliadhnaichean nuair a chuir Napoleon III Hugo air fògradh. Mar sin dheth bha Hugo ann an Jersey (eadar 1852 is 1855) agus ann an Guernsey, (eadar 1855 is 1870). 

B’ e Notre-Dame de Paris (Beurla: The Hunchback of Notre Dame) a chiad nobhail a sgrìobh e. Chaidh an leabhar a fhoillseachadh ann an 1831 agus agus an uair sin air eadar-theangachadh ann an mòran cànain Eòrpach eile. Tha an leabhar cliùiteach gus an latha an-diugh.

Ri measg Ùr-sgeulachdan eile, ‘s e Les Misérables aon de na leabhraichean as ainmeile. Chuir Hugo 17 bliadhnaichean seachad airson an nobhail seo a sgrìobhadh, chaidh a fhoillseachadh ann an 1862.

Nuair a bha e ann an Guernsey sgrìobh e nobhailean eile, m.e.: Les Travailleurs de la Mer (Beurla: Toilers of the Sea), (1866) agus L'Homme Qui Rit (Beurla: The Man Who Laughs), (1869).

Chaochail e san 22mh, an Cèitean, 1885 ann am Paris.



 Ceanglaichean a-mach 
 Duilleag oifigeil Victor Hugo ann an Guernsey
 Duilleag oifigeil Société des Amis de Victor Hugo (Fraingis)

Roinn-seòrsa:Sgrìobhadairean Frangach
Roinn-seòrsa:Daoine às an Fhraing